open-index/open-wikipedia-markdown huggingface dataset:
Horne kirke

**Horne kirke** i Horne ved Faaborg sydvest på Fyn er Fyns eneste rundkirke. Bygningen regnes for enestående i sitt slag av flere grunner. Da man kom ut i middelalderen, slo man hull i den østlige og vestlige siden av kirken og bygget på de tilbyggene man kan se i dag. Kirken har også et særegent inventar. 

Kirken slik den fremstår i dag er preget av kirkens tilknytning til Bille-Brahe-slekten på Hvedholm gods.

Byggingen av kirken tok til etter initiativ av Valdemar den store på 1100-tallet. Kirken skulle være både  kongelig kapell og en ramme rundt den kongelige kulten i kongedømmet. Rundkirken ble oppført av kampesten og kalk og måler 17 meter i diameter. 

I murverket er det funnet spor etter skyteskår og tegn på at den romanske kirken har hatt kor. Mot sydøst er et romansk vindu med karmer av kvadersten. 

Rundkirken har hatt to etasjer, et nedre til kirkebruk og et øvre til forsvar. Det nåværende koret er oppført i gotikken; i murverket er det spor etter opprinnelige vinduer og plasseringen kan tyde på at koret har vært inndelt i to etasjer. 

I sengotikken fikk østgavlen tilføyet et messeklokkespir som hviler på et stort postament som avtrappes oppad mot det åttekantede spiret. Østgavlen ble noe bygget om på midten av 1800-tallet. 

Våpenhuset er oppført i sengotikken, gavlen er fra 1893. Tårnet ble oppført på omtrent samme tid som våpenhuset, men er endret flere ganger. Tårnet er forbundet med rundkirken med en kort forlengelse. Tårnet er 32,4 meter høyt og har to klokker; den ene fra 1556 og den andre fra 1613. 

Den tidligere rundkirken fungerer nå som skip, i sengotikken fikk rundkirken innbygget hvelv som bæres av fire åttekantede søyler. Det gotiske koret har tre fag hvelv. 

## Inventar
Kirkens innredning preges av empirestilen fra begynnelsen av 1800-tallet som Preben Bille-Brahe til Hvedholm sto bak. Over alterbordet henger et maleri av C.W. Eckersberg fra 1812 som fremstiller Jesus og de små barn.

Bak alteret står orgelet på et pulpitur med årstallet 1809 og Bille-Brahes initialer. Selve orgelet er et Marcussenorgel fra 1940 med 22 stemmer.

Prekestolen med Bille-Brahes våpen er fra 1810. Overfor prekestolen sees et herskapspulpitur med Bille-Brahes våpen, også dette fra 1810. 

Marmorfonten er et verk av Bertel Thorvaldsen. 

I kirken henger et korbuekrusifiks fra ca. 1525. I rundkirken er det hengt opp en figursten over Frantz Bille til Søholm (død 1563) og hustru Edel Hardenberg til Hvedholm (død 1581).

## Gravminner
Under koret finnes en murt gravhvelving for tidligere eiere av godset Hvedholm og her står blant annet sarkofager for riksråd Jørgen Brahe (død 1661) og hans hustru Anne Gyldenstjerne (død 1677). 

På kirkegården fikk Preben Bille-Brahe oppført et gravkapell for Hvedholms eiere i 1825. Det er tegnet av G.F. Hetsch.

## Annet
Både denne kirken og de runde kirkene Bjernede kirke og Thorsager er bygget over samme grunnriss som Sct. Georgs kirke i Schlamersdorf, Wagrien. 

## Eksterne lenker
* Kirkens hjemmesider med historie
* Horne kirke hos Nordenskirker
Jakop Storhaug

**Jakop Storhaug** (født 21. september 1985) er en norsk fotballspiller som spiller for Vidar. Han ble fristilt fra kontrakten med Bryne FK etter 2009-sesongen etter to år i klubben og gikk da til Stavanger IF Før han gikk til Bryne spilte han også da for Vidar.

## Referanser


## Eksterne lenker
* 
* Spillerprofilen på B-gjengen, www.b-gjengen.com
Metal Church

**Metal Church** er et amerikansk heavy metal-band fra Aberdeen, Washington. 

Bandet ble startet opp av Kurdt Vanderhoof, Craig Wells, Duke Erickson og Kirk Arrington under navnet *Shrapnel* i 1981. Det selvtitulerte debutalbumet kom i 1984. De var pionerer innen thrash metal, og det strides om de var det første thrash metal bandet, eller om musikken er mer speed metal, eller en kombinasjon av disse.

I 1986 slapp de sitt andre album, *The Dark*. Med albumet kom deres første musikkvideo, Watch The Children Pray, som fikk en del spilletid på MTV. Kort tid etter albumet ble sluppet forlot vokalisten David Wayne bandet, og ble erstattet av Mike Howe. Howe medvirket på de tre neste platene til bandet, *Blessing In Disguise* i 1989, *The Human Factor *i 1991 og *Hanging In The Balance* i 1993. Etter sistnevnte album ble utgitt, ble bandet oppløst.  

I 1998, fem år etter oppløsningen, gjenforentes den opprinnelige besetningen. Sammen ga de ut platen, *Masterpeace*. Platen fikk generelt god respons. I 2001 forlot David Wayne bandet nok en gang. Han ble erstattet av Ronny Munroe, som medvirket på alle platene fram til 2014. Det året kunngjorde bandet at vokalisten Ronny Munroe hadde forlatt bandet. 

Tidlig 2015 meldte gruppa på sin Facebook-side at tidligere vokalist Mike Howe var tilbake i bandet. I mars 2016 slapp de albumet *XI*,  det første studioalbumet med Howe på 23 år.http://www.blabbermouth.net/news/metal-church-to-release-xi-album-in-march/

Vokalist Mike Howe døde 26. juli 2021.

## Medlemmer
;Siste
*Mike Howe - Vokalist (1988-1994, 2015-2021)
*Kurdt Vanderhoof – Gitarist (1981–)
*Rick Van Zandt – Gitarist (2008–)
*Steve Unger – Bassist (2004–)
*Jeff Plate – Trommeslager(2006–)

;Tidligere
*Ronny Munroe (2004-2014) - Vokal
* Ed Bull – (1980–1981) – Vokal
*Mike Murphy – (1981) – Vokal
*David Wayne (død) – (1982-1988, 1998-2001) – Vokal
*William McKay – (2001–2003) – Vokal
*Rick Condrin – (1980) – Gitar
*Craig Wells – (1982–1994) – Gitar
*Mark Baker – (1986) – Gitar
*John Marshall – (1988–2001) – Gitar
*Jay Reynolds – (2001–2008) – Gitar
*Steve Holt – (1981) – Bassgitar
*Duke Erickson – (1982–2001) – Bassgitar
*Rick Wagner – (1980) – Trommer
*Aaron Zimpel – (1980) – Trommer
*Carl Sacco – (1981) – Trommer
*Kirk Arrington – (1982–2006) – Trommer

## Diskografi
* *Metal Church* (1984)
* *The Dark* (1986)
* *Blessing in Disguise* (1989)
* *The Human Factor* (1991)
* *Hanging in the Balance* (1993)
* *Live* (1998)
* *Live in Japan* (1998)
* *Masterpeace* (1999)
* *The Weight of the World* (2004)
* *A Light in the Dark* (2006)
* *This Present Wasteland* (2008)
* *Generation Nothing* (2013)
* *XI* (2016)
* *Classic Live* (2017)
* *Damned If You Do* (2018)

## Referanser


## Eksterne lenker
* 
* 
* 
*  Metal Church offisiell nettside
Thor Willy Ruud Hansen

**Thor Willy Ruud Hansen** (født 1946) er en norsk barnelege. Han er professor i barnesykdommer (professor II) ved Universitetet i Oslo og leder for Norsk barnelegeforening.

Han ble utdannet cand. med. ved UiO i 1972, og tok diplom i tropemedisin og hygiene i Liverpool i 1977. I 1983 ble han spesialist i barnesykdommer, og ble dr. med. ved UiO i 1988. Han har lederutdannelse i form av mastergrad i helseadministrasjon fra UiO, som han tok i 2003.

Hansen begynte som assistentlege ved barneavdelingen på Rikshospitalet i 1976, og var misjonslege i Angola 1977–1980. Etter å ha vært stipendiat ved UiO og Fulbright-stipendiat i USA, ble han overlege i neonatologi ved Rikshospitalet i 1990, avbrutt av nok et opphold i USA.

Han ble professor II i barnesykdommer ved UiO i 2003, og ble valgt til leder i Norsk barnelegeforening for perioden 2009–2011.

## Referanser


## Eksterne lenker
Vuku Idrettslag

**Vuku Idrettslag** (stiftet i 1893) er et norsk idrettslag fra Vuku i Verdal kommune i Trøndelag.

I 2015 ble , som den første i historien, æresmedlem i idrettslaget.

## Fotball
Idrettslagets herrelag i fotball spiller i 4. divisjon, mens damelaget spiller i 3. divisjon og spiller sine hjemmekamper på heter Elman Stadion (tidligere Vuku Stadion).

Herrelaget ble i 2020 trent av Frode Sandvik og Bjørn Engelin. Damelaget ble trent av Frode Strand og Pål Landfald

## Kjente utøvere
* Jon Olav Hjelde, fotball
* Tom Erik Nordberg, fotball

## Referanser


## Eksterne lenker
*
Lunde barneskole

**Lunde barneskole** er en offentlig grunnskole som ligger i sentrum av Skien. Skolen har 399 plasser fra 1. til 7. årstrinn.

## Historikk
Skolen ble grunnlagt i 1862.

## Byggene
Skolen holder til i svært særpregede bygninger, som ble tegnet av arkitektene Karen og Odd Brochmann. En del av skoleanlegget, det såkalte S-bygget eller «Småskolebygget på Lunde», har som det første skolebygget fra 1950-tallet blitt fredet av riksantikvaren. Da småskolebygget var nytt, ble modeller og tegninger av bygget stilt ut på bygningsmesser både i Norge og utenlands som eksempler på vellykket og moderne skolebygg. Det var også vanlig at både arkitekter og «skolefolk» kom på besøk for å ta bygget nærmere i øyensyn. I anledning barneskolens 100-årsjubileum i 1962 betegnet skolens daværende overlærer (stillingstittelen ble senere endret til rektor) Erik Kullerud småskolebygget som «original, praktisk og festlig».

I 2011 begynte Skien kommune å rive andre bygninger i skoleanlegget som ledd i en ombygningsplan for barneskolen. 

I 2013 ble et nytt skolebygg på tomten tatt i bruk. Det nye skolebygget har flere ganger måttet stenges – helt eller delvis – på grunn av vannlekkasjer.

## Bildegalleri

Fil:Odd og Karen Brochmann OB.AK0324b.jpg|Odd og Karen Brochmann tegnet barneskolen med den karakteristiske fasaden i glade farger. 
Fil:Lunde barneskole.jpg|Nybygget fra 2012 på Lunde barneskole ligger midt i mot arkitektene Brochmanns fredede skolebygg fra 1950-tallet – med skolegården i mellom. 


## Referanser


## Eksterne lenker
*
Ole Martin Tunheim

**Ole Martin Tunheim** (født 10. mai 1991) er en norsk fotballspiller som spiller for Rosseland. Han spiller forsvar og har draktnummer 25. Tunheim har tidligere spilt for Bryne og vært utleid til Ålgård. Skrev under for Rosseland foran 2011-sesongen.

## Referanser


## Eksterne lenker
* 
* Spillerprofilen på B-gjengen, www.b-gjengen.com
Karl Morten Håland

**Karl Morten Håland** (født 24. september 1987) er en norsk fotballspiller som spilte for Bryne FK. Han er spiss og har draktnummer 19. Håland kom til Bryne i 2009. Han har tidligere spilt for Frøyland.

## Eksterne lenker
* Spillerprofilen på B-gjengen, www.b-gjengen.com
Leif Salomonsen

**Leif Salomonsen** (født 8. mai 1898 i Christiania, død 31. oktober 1972 i Oslo) var en norsk barnelege og en sentral skikkelse i norsk pediatri på midten av det 20. århundre. Han var professor i pediatri ved Universitetet i Oslo og overlege ved Rikshospitalets barneavdeling  i perioden 1941–67.

Etter examen artium ved Frogner skole i 1916 fulgte medisinstudier ved Det Kongelige Frederiks Universitet, og han ble cand. med. i 1922. Han begynte som assistentlege ved Rikshospitalets barneavdeling i 1926, og ble spesialist i barnesykdommer i 1928. Samme år åpnet han egen spesialistpraksis i Oslo. I 1930 ble han dr. med. med avhandlingen *Periodisches Erbrechen und Ketonämie bei Kindern*. Han var reservelege ved barneavdelingen 1930–34 og stipendiat ved universitetet 1934–39, samtidig som var nyfødtlege ved Kvinneklinikken. I 1941 ble han utnevnt til overlege og professor i pediatri, og satt i disse stillingene til han gikk av for aldersgrensen i 1967.

## Referanser
Liste over færøyske lagtingsmedlemmer 1990–1994

Det var **32 medlemmer av [[Lagtinget (Færøyene)|Lagtinget]] på [[Færøyene]]** mellom lagtingsvalgene 1990 og 1994.

## Medlemmer
Her regnes med alle valgte medlemmer, samt fast møtende varamedlemmer.

## Kilder
*«Løgtingið 150 – Hátíðarrit», bind 2. Tórshavn 2002. (PDF )
Sommer Winther

**Sommer Sandri Svenning Winther** (1937–2010) var en færøysk politiker og skipper.

Winther var vara til Lagtinget for det færøyske arbeiderpartiet Javnaðarflokkurin i Suðurstreymoy i perioden 1990–1994. Han møtte for Jóannes Dalsgaard i 1991, for Jacob Lindenskov i 1992 og for Atli Dam fra 1992 til 1994.

Han vokste opp i Skopun, og var bosatt på Argir fra 1970-årene.

## Referanser
Karl Heri Joensen

**Karl Heri Joensen** (født 11. november 1955 i Klaksvík) er en færøysk bonde og tidligere politiker (Sj.).

Han var innvalgt i kommunestyret i Klaksvík 1985–1988 og 1993–2004. I 2004 var han 3 stemmer unna å bli gjenvalgt på Sjálvstýrisflokkurins ene mandat, som han tapte til Kristian Eli Zachariassen.

Joensen ble utnevnt til minister for kultur- og samferdselssaker i Jógvan Sundsteins selvstyreregjering i januar 1989, 33 år gammel, men regjeringen gikk av i juni samme år. Joensen kom i opposisjon til Lasse Kleins ledelse av Sjálvstýrisflokkurin. Joensen var Sjálvstýrisflokkurins 1. vara til Lagtinget fra Norðoyar 1990–1994, og møtte fast etter at Asbjørn Joensen avgikk ved døden i 1993. Han satt i Lagtingets finanskomité. Etter valget i 1994 ble han 1. vara for Álvur Zachariasen.

Han er utdannet regnskapsfører og gartner og har drevet handelsgartneri ved Klaksvík.

Han har vært styreformann i Klaksvíkar Ítróttarfelag.

## Referanser
Siljustøl

**Siljustøl** er en grunnkrets og et boligområde i Ytrebygda bydel i Bergen kommune. Kretsen deler navn med den lokale eiendommen Siljustøl, som var komponisten Harald Sæveruds hjem; i kretsen ligger det også et større boligområde med både blokkbebyggelse, villaområder og rekkehus. En vei i området er oppkalt etter komponisten. Kretsen hadde 1&nbsp;654 innbyggere pr. år 2009.
Eddie Hopkinson

**Edward Hopkinson** (født 29. oktober 1935 &ndash; død 25. april 2004) var en engelsk fotballmålvakt.

Han begynte karrieren i Oldham Athletic i 1951. Han spilte i Oldham til 1952, for så å gå til Bolton Wanderers. Han spilte i Bolton i 18 år, og innehar rekorden for flest spilte kamper i klubben. Til sammen spilte han 578 kamper i Bolton-trøya. 

I 1975 var han en periode manager i Stockport County.

Mellom 1957 og 1959 spilte han 14 landskamper for . Han var Englands reservemålvakt under fotball-VM 1958.

## Meritter
* FA-cupen **1**:
** Vinner: 1958

## Referanser


## Eksterne lenker
*
Philip Warren Anderson

**Philip Warren Anderson** (født i 13. desember 1923 i Indiana i USA, død 29. mars 2020) var en amerikansk fysiker som mottok Nobelprisen i fysikk i 1977.

Anderson ble utdannet ved Harvard University og var professor ved University of Cambridge. Han skrev flere bøker om fysikk. 

I 1977 fikk han Nobelprisen i fysikk sammen med Nevill Francis Mott fra Storbritannia og John H. van Vleck fra USA «for deres grunnleggende teoretiske arbeid med elektronisk struktur i magnetiske og uordnede systemer».

## Referanser


## Eksterne lenker
Nevill Francis Mott

**Nevill Francis Mott** (1905–1996) var en britisk fysiker som fikk Nobelprisen i fysikk i 1977 sammen med John H. van Vleck og Philip Warren Anderson for deres arbeid med magnetiske og elektroniske elementer.

Mott ble i 1962 slått til ridder og fikk da rett til å føre tiltaleformen *[[Sir]]* foran sitt navn. I 1995 ble han utnevnt til Order of the Companions of Honour.

## Priser (utvalg)
* 1973 – Faradaymedaljen
* 1972 – Copleymedaljen
* 1941 – Hughesmedaljen

## Referanser


## Eksterne lenker
*
John H. van Vleck

**John H. van Vleck** (født 13. mars 1899 i Middletown i Connecticut, død 27. oktober 1980 i Cambridge i Massachusetts) var en amerikansk fysiker og matematiker. Han ble uteksaminert fra Harvard University i 1922, og begynte som professor ved University of Minnesota. Han var med på Manhattan-prosjektet i 1942.

I 1977 fikk han Nobelprisen i fysikk sammen med Nevill Francis Mott og Philip Warren Anderson for arbeid med magnetiske og elektroniske elementer.

## Referanser


## Eksterne lenker
Norges Bank (Skien)

**Norges Bank i [[Skien]]** er en bygning som ligger i bydelen Lie. Allerede i 1836 hadde Norges Bank oppretta en avdeling i Skien. Ekspansjon gjorde en utvidelse nødvendig, og i 1849 sto det nye bygget ferdig.

Det var stadskonduktør Hother Bøttger som sto bak bygget: han fant en egnet lokalisering, tegnet bygget, satte opp kalkyler og fulgte hele byggeprosessen. Arkitekt Hans Linstow hadde sett over tegningene til Hother Bøttger, men tilførte bare «en og anden Smaaforandring» til Bøttgers tegninger.

Selve byggeprosessen tok tre år, og ble forsinka på grunn av den usikre grunnen på byggeplassen. Skien kirke, som ligger rett i nærheten, led senere under de samme grunnproblemene.

Banken er bygget i nyrenessansestil, og bygningen har beholdt sitt opprinnelige eksteriør. Innvendig er det derimot gjort en del forandringer opp gjennom åra.

Norges Bank holdt til i bygget frem til 1989, da virksomheten flytta til Larvik. I dag brukes bygget blant annet til kunstutstillinger.

## Referanser
Sten Hagliden-prisen

**Sten Hagliden-prisen** (svensk: *Sten Hagliden-priset*) er en svensk pris som deles ut av IOGT-NTO til noen som arbeider i Sten Haglidens ånd, som innebærer «å bringe fram det lille, ubetydelige og forbigåtte i naturen eller menneskenes verden». Prisen ble delt ut for siste gang i 2005.

## Liste over prisvinnere
Alan Hodgkinson

**Alan Hodgkinson** (født 16. august 1936 i Maltby i South Yorkshire, død 8. desember 2015) var en engelsk fotballspiller. Han spilte keeper til tross for å være ganske lav (175&nbsp;cm).

Han signerte for Sheffield United fra Worksop Town FC 1. august 1953. Han spilte til sammen 675 kamper for Sheffield United mellom 1954 og 1971. Han debuterte i ligaen den 28. august 1954 borte mot Newcastle United.

Mellom 1957 og 1960 spilte han tre kamper for . Han var med i troppen til fotball-VM 1958 og fotball-VM 1962, men spilte ingen kamper.

Hodgkinson ble utnevnt til medlem av Order of the British Empire i 2008.

## Sheffield United-karriere

## Referanser


## Eksterne lenker
*
Stig Carlson-prisen

**Stig Carlson-prisen** (Svensk navn: *Stig Carlson-priset*) er en svensk litteraturpris på 25 000 SEK som deles ut av tidsskriftet Lyrikvännen til «poeter som har gjort seg fortjent». Tidsskriftet har hatt et *Lyrikkråd* som helt siden 1950-tallet årlig har delt ut Stig Carlson-prisen.

## Liste over prisvinnere (ufullstendig)
Robert Mundell

**Robert Mundell** (født 24. oktober 1932 i Kingston i Ontario, død 4. april 2021 i Monteriggioni i Italia) var en canadisk professor i økonomi. Han tok eksamen ved University of British Columbia og doktorgrad ved MIT. Mundell er kjent for sitt arbeide innen monetær dynamikk, Trilemmaet i internasjonal finans, Mundell-Fleming-modellen og Mundell-Tobin-effekten. Hans studier av optimale valutaområder bidro til at euroen ble skapt. Mundell fikk Sveriges Riksbanks pris i økonomisk vitenskap til minne om Alfred Nobel i 1999 «for sin analyse av penge-og finanspolitikken under annen valutakursregimer og hans analyse av optimale valutaområder».

## Referanser



## Eksterne lenker
*
Brøndby stadion

**Brøndby Stadion** er hjemmebanen til fotballklubben Brøndby IF. Den er referert som *Vilfort Park* blant Brøndby-tilhengere, oppkalt etter klubbens legende Kim Vilfort. 

## Historie
Stadionet ble bygget i 1965 som et gressfelt tilrettelagt for friidrett. En hovedtribune ble ikke bygget før 1978, da en tribune med kapasitet på  sittende tilskuere ble tatt i bruk. Da Brøndby IF rykket opp til det øverste nivået i dansk fotball i 1982, ble det bygget en tribune på motsatt side med plass til  tilskuere. I 1990 ble friidrettsbanen fjernet, og ytterligere  plasser installert til den totale kapasitet på . 

Brøndby IF kjøpte Brøndby Stadion fra Brøndby kommune i mai 1998, for 23,5 millioner danske kroner. Klubben var i gang med å modernisere stadionet, og når klubben kvalifiserte seg for UEFA Champions League 1998/99, ble kampene ble flyttet til Parken stadion. 

Etter en ombygging i 2000-2001, ble den samlede stadionkapasiteten på , og  under europacupkamper. Den 22. oktober 2000 ble stadionet åpnet etter ombyggingen, med en 4-2 seier over Akademisk Boldklub med  tilskuere til stede. Siden har stadionet sett en rekke mindre og større tekniske forbedringer.

Tilskuerrekord (per november 2025) er  i kampen mot  i 2003.

## Referanser


## Eksterne lenker
* 
*Oversikt om stadion hos Brøndby IF (da)
Pernell Whitaker

**Pernell Whitaker** (1964–2019) var en amerikansk profesjonell bokser fra Norfolk i Virginia.

## Karriere
Etter å ha tatt VM-sølv i lettvekt i 1982 og OL-gull to år senere, ble han profesjonell, og ble senere verdensmester i fire forskjellige vektklasser. Whitaker fikk kallenavnet «Sweet Pea». Dette kom som resultat av en misforståelse, ettersom han som ung ble kalt «Sweet Pete», men en lokal sportsjournalist skrev feil, og det nye kallenavnet fulgte Whitaker resten av karrieren.

Whitaker vant gull i boksing i vektklassen lettvekt under de Panamerikanske leker 1983 i Caracas i Venezuela.

### OL-medaljer
*  1984  Los Angeles -  **Gull** i boksing, lettvekt  USA

## Referanser


## Eksterne lenker
*
Kampå

**Kampå** er et tettsted i Nes kommune i Akershus. Tettstedet har  innbyggere per 1. januar , og er det tettbebygde området av stedet Fenstad, som ligger mellom Vorma og Kampåa. Kampå ligger fem kilometer øst for Brårud, og åtte kilometer nord for Vormsund langs riksvei 177. Svanfossen går mellom Kampå og Brårud. Fenstad kirke ligger her.

## Referanser
Skogrand

**Skogrand** er et tettsted i Nes kommune i Akershus. Tettstedet har  innbyggere per 1. januar , og ligger omtrent 16 kilometer nordøst for kommunesenteret Årnes og 12 kilometer nordøst for Vormsund. Tettstedet Opakermoen ligger åtte kilometer sør for Skogrand.

Skogrand er en del av det større stedet Skogbygda, og er et tettbebygd område omtrent to kilometer øst for Ingeborgrudmoen der Skogbygda skole ligger.

## Referanser
Anne-Brit Krag

**Anne**-**Brit Krag** (født 14. april 1951) er en norsk bildekunstner.

Hun er datter av arkitekt Herman Krag i Trondheim. Anne-Brit Krag ble utdannet ved Kunsthøjskolen i Holbæk, Kunstskolen i Trondheim (1967–68), Bergen kunsthåndverksskole (1969–72 og 74–75) og Statens lærerskole i forming, Notodden (1972–73). I 1977, 78 og 80–82 ble hun antatt ved Høstutstillingen.

Krag er innkjøpt av blant andre Bergen billedgalleri, Norsk kulturråd, Oslo kommunes kunstsamlinger og Norske kunsthåndverkeres fond for innkjøp av norsk kunsthåndverk fra samtiden, og har hatt en rekke utsmykningsoppdrag, deriblant ved Kristiansund sykehus (1986), Roseby (1991), Ikornnes kirke (1996) og Larsnes kirke (1999).

Hun har undervist ved Gerhard Schønings skole (1973), Aureosen skole (1980–82 og 92–93) og Romsdal videregående skole (1998–99) samt drevet undervisning i eget verksted. Anne-Brit Krag er medlem av Bildende Kunstnere Møre og Romsdal, Norske Grafikere og Norske Tekstilkunstnere. Hun har i senere tid arbeidet mye med glasskunst. Krag bor og har galleri i Aureosen i Fræna sammen med bildekunstneren Atle Færøy.

## Bibliografi
* *Guten som henta snø frå alle land*, barnebok, Samlaget 1993 (tekst av Eli Myklebust Lænn)
* *Kunstkofferten: et prosjekt for grunnskolen* (*10 bilete, 10 kunstnarar*), Kunstnersenteret Møre og Romsdal 1997(?) 

## Referanser


## Eksterne lenker
* Anne Brit Krag i Norsk kunstnerleksikon
* Oppføring i Kunstnerregisteret
* Portrett i *FrænaPosten*
APSARA

**APSARA** (Authority for the Protection and Management of Angkor and the Region of Siem Reap) er en kambodsjansk statlig organisasjon som er ansvarlig for å beskytte området omkring Angkor. Det ble grunnlagt i 1995 og har ansvar for forskning, konservering og restaurering av området, samt utviklingen av bosetning og turisme i området. Navnet er et akronym som spiller på den kvinnelige naturånden i hinduistisk og buddhistisk mytologi kalt *[[apsara]]*.

## Kilder
*Organisasjonens historie 

## Eksterne lenker
*
German Apsara Conservation Project

**German Apsara Conservation Project** (GACP) er en ideell organisasjon med base ved universitetet i Köln, som er viet til å bevare apsaraer og devaer og andre basrelieffer i Angkor Vat. Organisasjonen får primært sine midler fra det tyske utenriksdepartementet.

Angkor Wat er det største templet i verdensarvområdet Angkor i Kambodsja, som ble lagt til på verdensarvslisten i 1992. På tross av den nåværende litt nedslidte tilstanden er templet ikke ført opp på listen over steder som er i fare. På et nasjonalt nivå er området under administrasjon av APSARA Authority. GACP arbeider i sammen med både UNESCO og APSARA Authority for bevaringen av dette monumentet.

## Eksterne lenker
* German Apsara Conservation Project (virker pt. ikke) – Fachhochschule Köln
* Angkor – UNESCO World Heritage Centre
* APSARA Authority
Sideelv

**Sideelv** er ei elv eller en bekk som ikke renner direkte ut i havet, men munner ut i hovedelva i et vassdrag. I større vassdrag kan ei sideelv også ha egne sideelver, og den blir dermed hovedelva i et *sidevassdrag*. 

Sammen med hovedelva drenerer sideelvene det omkringliggende nedslagsfeltet for overflatevann ved å føre vannet ut til havet. Stedet hvor to elver løper sammen kalles et *[[samløp]]*. 

Uttrykkene *høyre sideelv* og *venstre sideelv* beskriver den relative posisjonen til sideelva i forhold til hovedelva, sett i den retningen elva renner.

Et annet ord for sideelv er bielv.

## Referanser


## Eksterne lenker
*
António da Madalena

**António da Madalena** (av og til stavet *Antonio da Magdalena*) var en portugisisk kapusinermunk. Han var en av de første vestlige som besøkte templene ved Angkor. Han reiste rundt på stedet i 1586 og i 1589 ga han en beskrivelse av sine inntrykk til historikeren Diogo do Couto før han omkom i et skipsforlis utenfor for Natal. Han forsøkte å dra i gang i en restaureringsinnsats for Angkor, men prosjektet var ikke suksessfullt.

## Referanser
Bad Köstritz

**Bad Köstritz** ligger 7&nbsp;km nordvest for Gera ved elven Weiße Elster i Landkreis Greiz, delstaten Thüringen.

Byen er kjent for bryggeriet *Köstritzer Schwarzbierbrauerei* (grunnlagt i 1543) som lager et berømt svartøl. Videre dyrkes det georginer i byen. Det finnes også en kjemifabrikk i bydelen *Heinrichshall*.

## Kjente personer fra byen
* Heinrich Schütz, komponist

## Bilder

File:Bad Köstritz Fachwerk 5.JPG|Fagaverksbygninger med påbygd toalett
File:KöstritzTorbau.JPG|Portbygningen til Bad Köstritz slott. Selve slottet ble revet i 1969-72.
File:Pirkoestr451.jpg|Bryggeriet Köstritzer


## Referanser


## Eksterne lenker
*
Stig Sjödinprisen

**Stig Sjödinprisen** (Svensk navn: *Stig Sjödinpriset*) er en svensk pris som skal fremme arbeiderlitteratur og som er delt ut årlig siden 1997.

Prisen som er på 40 000 SEK ble innstiftet av Stig Sjödin Sällskapet, Runö folkhögskola og fagfobundene Kommunal, Metall og  Skogs- och Träfacken.

## Liste over prisvinnere

## Referanser
Sten Moe

**Sten Moe** (født 20. mars 1906 i Fredrikstad, død 27. mai 1975 samme sted)
var en norsk fotballspiller, kjent fra landslaget.

Han startet karrieren for Fredrikstad FK som junior under treneren Birger Möller i 1923. Han spilte på A-laget 1927-40 og vant norgesmesterskapet i 1932 da hans yngre bror Sverre Moe scoret fire ganger. Skader og uenigheter holdt ham dog borte 1933-34, men han vant igjen i 1935, 1936 og 1938, samt Norgesserien 1937-38 og 1938-39. Han hadde kallenavnet «Fotballprofessor’n» og var stort sett lagets kaptein.

Sammen med lagkameratene Karl Pedersen og Arne Børresen debuterte han for det norske landslaget mot Tyskland i 1927.  Han fikk totalt seks landskamper og fire scoringer.

Moe arbeidet for Fredrikstad Mekaniske Verksted. Etter karrieren var han formann i klubben. Han var bror til Kjell Moe og Sverre Moe, og far til Finn Moe, alle Fredrikstad FK-spillere.

## Utgivelser
* *Fotballspillet: Regler – Systemer – Taktikk* (1947)

## Referanser


## Eksterne lenker
*
Strømsdammen

**Strømsdammen** er et tjern som ligger vest i Voksenåsen og like nedstrøms Lillevann. Tjernet er et oppdemmet, grunt vann på ca. 125 dekar, som tidligere var en del av vannforsyningsanlegget til Voksen gård

## Historie
Den opprinnelige dammen ble bygget i siste del av 1800-tallet for å sikre vannforsyning og elektrisk kraft til Voksen gård. Vannet ble dannet ved oppdemming av Rødkleivsbekken på Voksenåsen.

I august 1995 ble det påvist store hull og sprekker i demningen. Etter en reportasje i Akersposten hvor Terje Bjøro fra Røa Venstre krevde rehabilitering ble området stengt og vannet tappet fra dammen. Etter dette fulgte en hard kamp for lokale krefter for å få dammen rehabilitert. Høsten 1996 til våren 1997 ble Strømsdammen rehabilitert av NVE for Oslo kommunes regning, og det ble anlagt en ca. 3 meter bred grusvei fra Arnulf Øverlandsvei inn til demningen. Sammen med en baderampe, gjør dette dammen tilgjengelig for rullestolbrukere og barnevogner. Den nye dammen ble åpnet 12. mai 1997.

Etter utbyggingen på Voksenskogen på 80-tallet har turtrafikken til Strømsdammen økt kraftig. Det er blitt et meget populært oppholdsområde, bade- og fiskevann og blir benyttet til friluftsliv både sommer og vinter.

## Referanser
Karragenan

**Karragenan** er et finmalt pulver som er produsert av rødalger. Stoffet er i næringsmiddelteknologien brukt som fortykningsmiddel og stabilisator i blant annet iskrem, sjokolademelk og ferdigproduserte puddingdesserter, og har egenskapen at det danner gelé når det blandes med melk. I produkter med redusert innhold av fett kan karragenan tilsettes for å gjøre konsistensen saftigere, for eksempel i produkter som pølser og leverpostei. E-nummeret til stoffet er E407.

Karragenan har intet næringsinnhold. Kjemisk er det et heterogent polysakkarid bygd opp av de enkle sukkerartene D-galaktose og 3,6-anhydro-D-galaktose. 

## Helseeffekter

Basert på den samlede forskning har EFSA og Verdens helseorganisasjon (WHO) vurdert stoffet som trygt for konsumering.

Karragenan har i små enkeltstudier blitt koblet til dannelse av betennelse i tykktarmen. Forskningen har blitt kritisert for svakheter i design, og funnene har ikke blitt bekreftet i store studier. Mattilsynet har derfor opprettholdt sin vurdering om at karragenan er trygt. Likevel har matvareprodusenter etter press fra engstelige forbrukere fjernet tilsetningsstoffet fra sine produkter.

I en studie på mus har man sett at karragenan i store doser kan ha en immundempende effekt, noe som vurderes som et potensial for medisinsk bruk.

## Referanser
Céret

**Céret** (katalansk *Ceret*)  er en liten by og kommune sør i Frankrike. Den er underprefektur *(sous-préfecture)* i departementet Pyrénées-Orientales i regionen Occitanie, og har om lag  innbyggere (2016). 

Byen ligger ved foten av Pyreneene, og er mest kjent for et museum med moderne kunst, som har mange bilder og skulpturer av Pablo Picasso og andre impresjonister. Café Pablo i byen er tilegnet Picasso, og Grand Café, som fremdeles finnes i dag, var en møteplass for mange kjente kunstnere på begynnelsen av 1900-tallet.

Området rundt Céret er en storprodusent av frukt, og er særlig kjent for kirsebærene. De første bærene som blir plukket hver sesong blir etter tradisjonen sendt til den franske presidenten. Céret har en årlig kirsebærfestival, og en konkurranse i å spytte kirsebærsteiner så langt som mulig.

Céret har også et årlig okseløp, der unge okser løper etter menn og damer i gatene. Personer, gjerne fyrt opp på den lokale vinen med tradisjonelle katalanske klær i rødt og gult, løper etter oksene i et forsøk på å få tak i halen til oksene og å holde fast så lenge som mulig.

## Geografi
Byen strekker seg mellom 175 og  meter over havet, og ligger 200&nbsp;km fra Montpellier, 250&nbsp;km fra Toulouse og 180&nbsp;km fra Barcelona.

## Attraksjoner
* **Pont du Diable** (Djevelbroa), en bro fra 1300-tallet.


Fil:Ceret pont.jpg|Pont du Diable er 45,45 meter
Fil:Ceret Diable bridge.jpg|Høyeste punkt over bakken er 22,3 meter
Fil:Ceret pont de Diable.jpg|«Pont du Diable - 14e siècle»


## Befolkningsutvikling
***Antall innbyggere i kommunen Céret***

## Referanser
* Kommunedata fra INSEE


## Eksterne lenker
* 
* Kommunedata INSEE
* Céret Virtual Tours
Weißenfels

**Weißenfels** er den største byen i Burgenlandkreis i delstaten Sachsen-Anhalt.

Byen ligger der Saale renner ut fra Buntsandsteinfjellene inn i Leipziger Tieflandsbucht, ikke langt fra A&nbsp;9, ca. 30&nbsp;km sørvest for Leipzig.

## Personligheter
;Byens sønner og døtre
* Willy Kükenthal (1861–1922), zoolog

;Personer knyttet til byen
* Heinrich Schütz (1585–1672), komponist, vokste opp og tilbrakte sin livsaften i byen
* Gustav Adolf, konge av Sverige (1594–1632). Etter slaget ved Lützen ble kongens lik brakt til Weißenfels
* Johann Philipp Krieger (1649–1725), komponist, organist og kapellmester
* Reinhard Keiser (1674–1739), komponist
* Johann David Heinichen (1683–1729), komponist og musikkteoretiker.
* Johann Sebastian Bach (1685–1750), komponist
* Georg Friedrich Händel (1685–1759), komponist
* Johann Friedrich Fasch (1688–1758), musiker og komponist
* Novalis / Friedrich von Hardenberg (1772–1801), tidligromantisk forfatter, filosof og bergverksingeniør
* Marie Louise von François (1817–1893), forfatter
* Friedrich Nietzsche (1844–1900), filosof og klassisk filolog

## Vennskapsbyer

*  Komárno

## Referanser


## Eksterne lenker
* 
* Weißenfels − Fakta, inntrykk og meninger 
* Svært utførlig byartikkel  «Weißenfels» i ''Zedler-Lexikon'' fra 1747
* IBA 2010: Stadtumbau Weißenfels-Neustadt, Thema ''"Grün der Zeit"''
Kolbotn torg

**Kolbotn torg** er et kjøpesenter på tettstedet Kolbotn i Nordre Follo kommune.

Kjøpesenter med ca 60 butikker, 12 minutter med tog fra Oslo sentrum. Det er også 250 leiligheter over og rundt kjøpesenteret.

Kolbotn torg er bygget på en spesiell måte, ved at man først gravde ut et stort hull i bakken, og så bygde opp kjøpesenteret og p-hus, slik at senteret ligger delvis under bakken.

Senteret åpnet 21. august 2008.

## Eksterne lenker
* Senterets hjemmeside
Beng Mealea

**Beng Mealea** (khmer: ប្រាសាទបឹងមាលា *Prasat Beng Mealea*) er et tempel i Angkor Vat-stil lokalisert 40 km øst for hovedgruppen av templer i Angkor, Kambodsja, og 77 km fra Siem Reap langs veien. Det er stort sett urestaurert, med blomstrende trær og busker mellom tårnene og i gårdsrommet, og mange av steinene fra tempelet ligger i store hauger. I mange år var det vanskelig å nå, men en ny vei til templene Koh Ker passerer Beng Mealea og flere besøkende kommer nå til stedet. 

Tempelet ble bygd under kong Suryavarman II tidlig i det 12. århundre. Selv om det er mindre i størrelse enn Angkor Vat, kongens viktigste monument, rangerer Beng Mealea likevel blant Khmerimperiets større templer. Det er i hovedsak bygget av sandstein. Omringet av vollgraver er det rettet mot øst, men har innganger fra de tre andre himmelretningene også. Tre gallerier omringer en sentral helligdom, og strukturer kalt bibliotekene ligger til høyre og venstre på veien som fører inn fra øst. Det er forseggjorte utskjæringer av scener fra hinduistisk mytologi, inkludert kjerningen av Havet av melk og Vishnu som bæres av fugleguden Garuda.
Hallarøya

**Hallarøya** er ei øy i Smøla kommune i Møre og Romsdal. Den ligger i skjærgården helt sørvest i kommunen.

Øya er et tidligere fiskevær, men har idag ingen fastboende.

## Historie
Det er noe usikkert når de første bosatte seg på Hallarøya, men sannsynligvis bodde folk her allerede i mellomalderen. En finner skrevne bevis for at det i alle fall bodde folk her i 1637. Her var det fiskeri som var hovedaktiviteten hvor forskjellige væreiere har regjert og hvor det ble leid ut losjihus til fiskere som hovedsakelig kom tilreisende ifra distriktet i sesongene slik som Skålvikfjord, Halsa, Tustna osv. 

Væreieren kjøpte fisken som fiskerne leverte, og han hadde også butikk, post og diesel salg. Rundt ca 1900 kjøpte Lars Taknæs fra Taknæs på Halsa, fiskeværet og utviklet stedet med blant annet fiskemottak, salting og tørking av klippfisk, trankokeri, hermetikkfabrikk, tangskjæring, fjøsdrift med kyr, sauer, høns og griser (dyrene ble rodd til sommerbeite på de omkringhørende holmer), butikkdrift og post.

Han etablerte også et brønnbåtrederi hvor han var en pioner fra ca 1924. Han fraktet levendefisk til Trondheim, Kristiansund, Bergen og helt til Oslo. Han eide også i en periode et større område på Straumen i Smøla kommune. Siden Lars Taknæs etablerte seg på øya, har stedet vært i Taknæs familiens eie. 

Dagens skolebygning ble bygd på ca 1900 tallet og var i drift frem til 1956. Læreren var 14 dager på Hallarøya med påfølgende 14 dager på enten Brattværet eller Ringsøya. Følgende øyer soknet til skolen på Hallarøya; Spilvarden, Sveøya, Solværet, Flisværet, Lyngvær, Rotvær, Joøya og Sørheim. Skolebygningen står fortsatt inntakt slik den var da den ble nedlagt. Butikken og posten var i drift frem til 1960 tallet. Folketallet har vært oppimot 80 fastboende på det meste. Men i skreisesongene kunne de tilreisende sesongfiskerne bringe folketallet opp i mellom 2-400. Fiskeriet ble utført med garn, snøre, line, not, teiner og ruser. Mye av fangsten ble levende lagret.

Det var mye gjennomtrekk av folk som bodde der og flere som omkom på sjøen på grunn av kollsegling, havari og drukning. Spesielt 1930 årene var økonomisk tøffe for fiskerfamiliene og det ble da av staten initiert en del nødbrauts arbeid på øya. Da ble noen veier bygd, vannkomme ble murt opp og skolebarna fikk skoleplan. Husene ble ofte kjøpt inne i fjordene og flyttet utover og gjenreist her. Det er derfor flere bygninger som kan spores tilbake til 1700 – 1800 tallet. De største bygningene slik som væreierboligen, ble reist mellom 1910 – 1920. Væreeierboligen hadde til enhver tid et par tjenestepiker i tjeneste. 

Øya fikk strømtilførsel fra fastsmøla på 1950 tallet, men vi mista den på slutten av 1970 tallet. Strømmen tiltrakk en del fastboende fra de omkringværende øyene. Likevel var fraflyttingen uunngåelig. På 1960 tallet satte det for alvor i gang og de siste fiskerfamiliene flyttet på siste halvdel av 1970 tallet. 
Det er i dag ca 15 familier(50-60 personer) som har tilhold på Hallarøya og benytter det regelmessig som ferieboliger gjennom stort sett hele året.

Dagens væreier er Sverre Christian Taknes.

## Referanser
Norsk Landbruksjournalistlag

**Norsk Landbruksjournalistlag** (**NLJ**) er en selvstendig, nasjonal organisasjon som har som formål å øke medlemmenes kompetanse innenfor journalistikk og gi økt kunnskap om landbruk og matproduksjon både nasjonalt og internasjonalt.

Medlemmene arbeider innenfor fagpresse, som frilansere og som kommunikasjonsmedarbeidere i organisasjoner, bedrifter og offentlig forvaltning knyttet til landbruk. Medlemmene dekker alle sider ved jordbruk, skogbruk, hagebruk, naturforvaltning, bygdeturisme, produksjon og omsetning av mat og andre produkter fra landbruket.

NLJ ble stiftet i 1970. Foreningen er tilsluttet International Federation of Agricultural Journalists (IFAJ).

## Eksterne lenker
* NLJs nettsider
Moritz av Hessen-Kassel

**Moritz von Hessen-Kassel** (1572–1632) fra Haus Hessen var landgreve av Hessen-Kassel fra 1592 til 1627.

## Liv og virke
Landgreve Moritz fikk en omfattende utdanning etter retningslinjer trukket opp av Philipp Melanchthon og Martin Bucer. Moritz skal ha snakket åtte språk og var interessert i naturvitenskapelige problemstillinger, noe som bl.a. ga seg utslag i alkymieksperimenter. 

Han var også en kyndig musiker og seriøs komponist som har musikkhistorisk betydning ved at han oppdaget musikktalentet til Heinrich Schütz. Tross foreldrenes opprinnelige motstand overtalte Moritz dem til å akseptere at sønnen tok allmenn- og musikkutdanning finansiert av landgreven selv.

Moritz av Hessen-Kassel ble oppdratt som lutheraner, men konverterte i 1605 til kalvinismen. Han fulgte prinsippet fra religionsfreden i Augsburg om «*[[Cuius regio, eius religio]]*», det vil si at fyrstene innen det tysk-romerske riket var berettiget til å avgjøre undersåttenes religion. Siden den augsburgske religionsfreden utelukkende regulerte forholdet mellom katolikker og lutheranere, var Moritz' anvendelse i kalvinistisk sammenheng kontroversiell. Han forsøkte også å omvende undersåttene i de land han arvet fra Hessen-Marburgs slektsgrein, men en slik framgangsmåte var i strid med disse landenes testamentariske arveregler og resulterte i en konflikt med Hessen-Darmstadt og keiser Mattias. Striden falt sammen med  trettiårskrigen.

Hessen var av de landene som ble hardest rammet av krigshandlinger under trettiårskrigen. Moritz handlet stort sett uklokt og ødela landet i en slik grad at han  i 1627 ble tvunget til å abdisere.

## Komposisjoner
* Davidis regis prophetae psalterium (1593)
* Encyclopaedia (1597)
* Poetices methodices conformatae (1598)
* Luther, Martin: *Christliches Gesangbuch von allerhand geistlichen Gesängen und Liedern.* – Cassel: Mencke, 1631 (tonesatt av landgreve Moritz)

## Referanser


## Kilder
* 
* 

## Litteratur
* Heiner Borggrefe (red.): *Moritz der Gelehrte. Ein Renaissancefürst in Europa.* Edition Minerva, Eurasburg 1997, ISBN 3-932353-04-8
* Gerhard Menk (red.): *Landgraf Moritz der Gelehrte. Ein Kalvinist zwischen Wissenschaft und Politik.* Trautvetter & Fischer, Marburg 2000, ISBN 3-87822-112-6
* 

## Eksterne lenker
* 
* 
* 
;Noter
* 
*
Ochteroidea

* paddeteger (Gelastocoridae)
* Ochteridae

**Ochteroidea** er en gruppe av insekter som tilhører tegene, en gruppe av nebbmunner. 
Gruppen omfatter ca. 160 kjente arter fordelt på seks slekter, men bare én art i Europa.

## Utseende
Små til middelsstore (4–15&nbsp;mm), kraftige, brunlige teger. Kroppen virker litt klumpete og pukkelrygget. Fasettøynene er ganske store, nyreformede og utstående. Punktøyne (*ocelli*) finnes vanligvis, og antennene er fire-leddete, ganske korte, men ofte synlige ovenfra. Pronotum er stort, mye bredere enn langt og bredere enn hodet, scutellum er nokså stort og trekantet.

## Levevis
Ochteroidea lever i strandsonen ved ferskvann. I motsetning til de aller fleste andre vannteger (Nepomorpha) lever de ikke i vannet. De kryper rundt ved breddene og kan hoppe. De er rovdyr som jakter på ulike virvelløse dyr, og åtseletere. De fleste lever på mudrete bredder der de kan grave ganger, men de kan også finnes langt fra vann mellom råtnende plantedeler og i kumøkk.

## Systematisk inndeling / europeiske arter

* Nebbmunner (Hemiptera)
** delgruppe **[[teger]]** (Heteroptera) 
*** gruppe **[[vannteger]]** (Nepomorpha)
**** overfamilien Ochteroidea
***** familien paddeteger, Gelastocoridae
****** underfamilien Gelastocorinae
******* slekten *[[Gelastocoris]]* Kirkaldy
****** underfamilien Nerthrinae
******* slekten *[[Nerthra]]* Say, 1832
****** slekten *[[Montandonius]]* Melin
***** familien Ochteridae
****** slekten *[[Megochterus]]* Jaczewski, 1934 – to arter, Australia
****** slekten *[[Ochterus]]* Latreille, 1807 – alle verdensdeler. I Europa:
******* *[[Ochterus marginatus]]* (Latreille, 1804) – Sør-Europa
****** slekten *[[Ocyochterus]]* Drake & Gómez-Menor – Sør-Amerika
****** *[[Pristinochterus zhangi]]* Yao, Cai & Ren, 2007 – frå overgangen mellom jura- og kritt-tiden.

## Kilder
* Coulianos, C.-C. 1998. *Annotated Catalogue of the *Hemiptera-Heteroptera* of Norway*. Fauna Norv. Ser.B 45 (1-2), side 11-39
* Gjerde, Harald og Hågvar, Sigmund. 1985. *Vannteger unntatt buksvømmere (Corixidae*. Norsk entomologisk forening, Norske Insekttabeller Nr. 8, 8 sider.
* Australian Faunal Directory – Gelastocoridae (2002)

## Eksterne lenker
* 
* Norsk Entomologisk forening – for deg som vil lære mer om insekter.
* Bildegalleri over nordamerikanske arter: http://bugguide.net/node/view/158/bgimage
* Foto av *Gelastocoris* sp. fra California: https://web.archive.org/web/20091123120557/http://www.myrmecos.net/insects/Gelastocorid2.html
Johann Georg I av Sachsen

Kurfyrst **Johann Georg I. av [[Sachsen]]** (1585–1656) var en fyrste fra Huset Wettin med regjeringstid 1611–1656.

I starten av Johann Georg I.'s regjeringstid skjerpet spenningen mellom protestanter og katolikker seg i det tysk-romerske riket, og som landsherre for de mektigste protestantiske territoriene var han egentlig forhåndsbestemt til å støtte de evangeliske riksstendene. Så da trettiårskrigen brøt ut deltok han først på Sveriges side, og ledet de saksiske styrkene i slaget ved Breitenfeld. Men etter protestantenes nederlag i slaget ved Nördlingen 1634 var den svenske arméens tilstedeværelse i Tyskland truet, og Johann Georg I av Sachsen brøt med Sverige og gikk i forbund med den katolske keiseren. Kurfyrsten deltok på katolsk side i slaget ved Dömitz og i slaget ved Wittstock, men etter Johan Banérs knusende seier ved Wittstock gikk han tilbake til svensk tjeneste igjen.

De svenske soldatene kalte ham «Öl-Georg» på grunn av hans forkjærlighet for mat og drikke.

## Referanser


## Eksterne lenker
*
Gigi

***Gigi*** er en Oscar-belønnet amerikansk musikalfilm fra 1958, regissert av Vincente Minnelli. Manuskriptet av Alan Jay Lerner er basert på boken ved samme navn fra 1944 av Colette. Filmen inneholder sanger med tekster av Lerner og musikk av Frederick Loewe. 

Denne filmen var utgangspunktet for en mindre suksessfull scenemusikal produsert på Broadway i 1973.

Det amerikanske filminstituttet (AFI) har kåret *Gigi* til filmhistoriens 35. beste kjærlighetsfilm fra USA.

## Handling
Filmen handler om en ung parisisk pike, Gigi (Leslie Caron), som blir lært opp i kurtisaneskikken. Det oppstår konflikter når hun får et forhold til den velstående, kultiverte mannen Gaston (Louis Jourdan). Han forelsker seg i henne og frir til henne, noe som er uhørt i hennes bransje.

## Medvirkende
* Leslie Caron ..... Gigi
* Louis Jourdan ..... Gaston Lachaille
* Maurice Chevalier ..... Honoré Lachaille
* Hermione Gingold ..... Madame Alvarez
* Eva Gabor ..... Liane d'Exelmans
* Jacques Bergerac ..... Sandomir
* Isabel Jeans ..... Aunt Alicia

## Utmerkelser
### Oscar-priser

* Oscar for beste film (**vinner**)
* Oscar for beste regi  (Vincente Minnelli, **vinner**)
* Oscar for beste filmatisering  (Alan Jay Lerner, **vinner**)
* Oscar for beste scenografi (E. Preston Ames, F. Keogh Gleason, Henry Grace og William A. Horning, **vinnere**)
* Oscar for beste kinematografi (Joseph Ruttenberg, **vinner**)
* Oscar for beste kostymedesign (Cecil Beaton, **vinner**)
* Oscar for beste filmklipp (Adrienne Fazan, **vinner**)
* Oscar for beste originalmusikk (André Previn, **vinner**)
* Oscar for beste sang («Gigi» av Alan Jay Lerner og Frederick Loewe, **vinnere**)
* Oscar ærespris (Maurice Chevalier, **vinner**)

### Golden Globe-priser
* Golden Globe for beste film – musikal eller komedie (**vinner**)
* Golden Globe for beste regi (Vincente Minnelli, **vinner**)
* Golden Globe for beste kvinnelige birolle (Hermione Gingold, **vinner**)
* Golden Globe for beste kvinnelige hovedrolle (Leslie Caron, nominert)
* Golden Globe for beste mannlige hovedrolle (Maurice Chevalier, nominert)
* Golden Globe for beste mannlige hovedrolle (Louis Jourdan, nominert)

### Andre bransjepriser
* Writers Guild of America Award for *Best Written American Musical* (Alan Jay Lerner, **vinner**)
* Directors Guild of America Award for *Outstanding Directing* (Vincente Minnelli og  assisterende regissør George Vieira, **vinnere**)
* Grammy Award for *Best Score Soundtrack Album for a Motion Picture, Television or Other Visual Media* (André Previn, **vinner**)

## Referanser


## Eksterne lenker
*